கேள்வி: வி.கே.என். மேனன் உள்விளையாட்டரங்கம் பற்றி நீங்கள் என்ன அறிந்துள்ளீர்கள்?
பதில்: வி.கே.என். மேனன் உள் விளையாட்டரங்கம் ''(VKN Menon Indoor Stadium)'' என்பது இந்தியாவின் கேரளா மாநிலத்தில் உள்ள திருச்சூர் நகரில் இருக்கும் ஒரு உள் விளையாட்டு அரங்கமாகும். கேரள மாநில விளையாட்டு ஆட்சிக்குழுவிற்குச் சொந்தமான இவ்வரங்கம் இறகுப்பந்து, யுடோ மற்றும் பாரம் தூக்குதல் போன்ற விளையாட்டுகளுக்குப் பயன்படுத்தப்படுகிறது. 35 ஆவது தேசிய விளையாட்டுப் போட்டிகளுக்காக இவ்வரங்கம் முழுமையாக தயாரிக்கப்பட்டு அர்ப்பணிக்கப்பட்டது. மேப்பிள் மரத்தாலான தரைப்பரப்பு, மேம்படுத்தப்பட்ட ஒலியியல் வசதிகள், கொண்ட பத்து ஆடுகளங்கள் இங்கு உள்ளன. இவை தவிர குளிரூட்டப்பட்ட மண்டபம் மற்றும் நவீன அரங்க விளக்குகள் வசதியும் இங்கு ஏற்படுத்தப்பட்டுள்ளன.